« Francois, Mariska & Eduan
Personal branding starts with a photograph »
Wat ‘n pragtige familie! Toe glimlagte uitgedeel is, het hulle voor in die ry gestaan! Ek het die voorreg gehad om Hannes, Anel, Ferdi & Chanel af te neem. ‘n Pragtige gesin, die mooi van hul harte staan geskryf op hul gesigte.
Ons het bietjie rondgespeel met emosies, ek het ‘n groot liefde vir swart-en-wit foto’s, soos julle nou al seker teen die tyd weet. Dit voel vir my altyd asof die emosie sterker uitstaan as die kleur weggeneem word. Kyk net hoe mooi is ma en seun. Mens kyk tot binne-in hul siele!
Hier is pa en dogter in kleur, met groot glimlagte! Kyk by wie het sy haar glimlag geërf!
Ek het eenmaal ‘n boek gelees oor ‘n dogter se verhouding met haar Pappa. Haar pa is haar held, die een na wie sy opkyk en bewonder. Chanel kyk so na haar pa. Hulle het so mooi verhouding, wat ‘n vreugde om dit af te neem!
My sussie Maureen Grobler het vanselfsprekend Anel se pragtige grimering gedoen. Die mens het die mooiste oë! Mens verdrink daarin. Toe ek vir haar sê hoe mooi ek dink haar ogies is, toe sê sy – jou sussie het gesê jy gaan so sê! Diè sussie ken my ook te goed 🙂 Ek dink van alles op ‘n persoon se gesig is oë beslis my gunsteling. Dit vertel sulke stories! Anel s’n vertel volumes! Dankie vir die pragtige grimering Maureen. Jy gebruik jou talent so doeltreffend.
Kyk die twee se lieflike kykers!
Hier loer sussie en mamma ook vir mekaar in ‘n speelse oomblik –
En dan, boetie en sussie! Twee pragtige jongmense!
‘n Man is nooit te oud om gou weer ‘n klein seuntjie te word nie… Daar is iets wonderlik vir my aan hierdie foto. Dalk die dowwe saadjies wat vlieg in die lug in kontras met sy mooi donker hemp, dalk net die oomblik wat vir ewig vasgevang is, dis net vir my so mooi oomblik – vry en oop en skoon en gelukkig. Daar moet meer sulke oomblikke wees, stem julle nie saam nie?
Ek eindig my storie met ‘n soen 🙂 Dankie vir die tyd saam met julle, julle is ‘n lieflike familie en ek hoop die foto’s maak julle harte baie bly!
This entry was posted in Family and tagged Centurion, children, familyshoot, Johannesburg, kiddies, marriage, paartjie, photographer, photography, Pretoria, rivermeadowmanor.